SCB Financial Markets คาดกรอบเงินวันนี้ 32.50-32.80 บ./ดอลลาร์
SCB Financial Markets คาดเงินวันนี้ (23 ม.ค.66) เคลื่อนไหวในกรอบ 32.50-32.80 บาท/ดอลลาร์
SCB Financial Markets คาดเงินวันนี้ (23 ม.ค.66) เคลื่อนไหวในกรอบ 32.50-32.80 บาท/ดอลลาร์
23 ม.ค. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (23 ม.ค.66) เคลื่อนไหวในกรอบ 32.50-32.80 บาท/ดอลลาร์
โดยตลาดหุ้นสหรัฐฯ ปิดบวกจากแรงซื้อเก็งกำไรหลังร่วงลง 3 วันติดต่อกัน ค่าเงินดอลลาร์สหรัฐอ่อนค่าลง โดยถูกกดดันจากแนวโน้มชะลออัตราการปรับขึ้นดอกเบี้ยของธนาคารกลางสหรัฐ (เฟด) ส่วนตลาดหุ้นยุโรปปิดบวก โดยได้แรงหนุนจากจีนเปิดประเทศ จับตาการเปิดเผยผลประกอบการของบริษัทจดทะเบียน
ขณะที่ราคาน้ำมันปิดบวก โดยได้แรงหนุนจากความเชื่อมั่นอุปสงค์น้ำมันดิบจากจีน หลังจีนยกเลิกมาตรการควบคุมโรคโควิด-19 และทองคำปิดบวก เนื่องจากนักลงทุนขานรับคาดการณ์ที่ว่าเฟดจะชะลออัตราการปรับขึ้นดอกเบี้ย